# Robert Altman

|  |
| --- |
| **Robert Altman** |
|   |
|  |
| Rodno ime
 | Robert Bernard Altman
 |
| Rođenje
 | 20. veljače 1925. Kansas City, Missouri, SAD
 |
| Smrt
 | 20. studenog 2006. Los Angeles, Kalifornija
 |
| Godine rada
 | 1947.-2006.
 |
| Supruga/e
 | LaVonne Elmer (1946.-1949.) Lotus Corelli (1950.-1955.) Kathryn Reed (1959.-2006.)
 |
|

| proširi**Nagrade** |
| --- |
| **Oscari** |
| **Nagrada za životno djelo (2006.)** |
| **Nagrade Emmy** |
| **Najbolja režija dramske serije** 1989. *Tanner '88* |
| **Zlatni globusi** |
|  **Najbolji redatelj** 2002. *Gosford Park* |
| **Nagrade BAFTA** |
| **Najbolja režija** 1992. *Igrač* **Najbolji film** 2001. *Gosford Park* |
| **Ostale nagrade** |
| **Grand Prix Filmskog festivala u Cannesu** 1970. *M\*A\*S\*H* **Nagrada za najboljeg redatelja Filmskog festivala u Cannesu** 1992. *Igrač* **Zlatni lav** 1993. *Kratki rezovi* |

 |

**Robert Altman**, (Kansas City, 20. veljače 1925. - Los Angeles, 20. studenog 2006.) je američki redatelj, scenarist i producent. Važniji su mu filmovi *M.A.S.H.*, *Gosford Park*, *The Player*, *Short Cuts* i *McCabe and Mrs. Miller*.

## Mlade godine

Sudjelovao je u 2. svj. ratu kao pilot. Nakon rata studira tehniku na sveučilištu Missouri; potom radi kao novinar, te piše i objavljuje priče. Godine 1946. s G.W. Georgeom piše sinopsis za film *Tjelohranitelj* R. Fleischera, a od 1949. do 1955. godine režira reklame i namjenske dokumentarne filmove.

## Karijera kao redatelj

Kao redatelj igranog filma debitira 1955. filmom *Delikventi* (The Deliquents), kojim ne pobuđuje veću pozornost kritike kao ni sljedećim filmom - kompilacijskom *Pričom o James Deanu* (The James Dean Story, 1957., suredatelj s G.W. Georgeom). No Alfred Hitchcock ga angažira u svojoj tv-seriji *Alfred Hitchcock vam predstavlja*. Od 1957. do 1967. režira pojedine epizode u serijama *Bonanza*, *Lude dvadesete* i *Autobusna stanica*. Filmu se vraća 1968. i režira dva naslova osrednje vrijednosti : *Odbrojavanje* (Countdown, 1968.) i *Toga hladnoga dana u praku* (That cold day in the park, 1969.).

Filmom M.A.S.H. (1970.) postiže veliki uspjeh kod kritike i publike i osvaja Zlatnu palmu u Cannesu - velik dio kritike ga proglašava najeminemtnijim predstavnikom modernog američkog filma. Iste godine režira ekscentričnu komediju *Brewster Mc Cloud*. U sljedećih 5 godina režira: *Priviđenja* (Images, 1972.), *Kalifornijski poker* (California Split, 1974.), tri žanrovski jasno profilirana filma - vestern *Kockar i bludnica* (McCabe and Mrs. Miller, 1971.), detektivski film *Privatni detektiv* (The Long Goodbye, 1973., prema romanu R. Chandlera) te gangsterski film *Svi smo mi lopovi* (Thives like us, 1974.). Unosi značajke svog svjetonazora i stila: sklonost prema razaranju američkih mitova, usporavanje akcije naglašavanjem atmosfere i psihološke razrade likova, forsiranje slučajnosti čime se razbija kauzalnost naracije. Vrhunac Altmanove red. karijere predstavlja film *Nashville* (1975.). Slijedi stanovita stagnacija, no sredinom devedesetih se javlja s nekoliko značajnih filmova: The Player (Igrač, 1992.); Kratki rezovi (Short Cuts, 1993.), Pret.a-Porter, 1994., a 2001.- Gosford Park, za koji osvaja Zlatni globus za najblju režiju. 2006. je dobio počasnog Oscara za životno djelo.

## Filmografija

### Filmovi (kao redatelj)

* "Buffalo Bill i Indijanci" (Buffalo Bill and the Indians, 1976.)
* "Tri žene" (Three Women, 1977.)
* "Svadba" (A Wedding, 1978.)
* "Idealan par" (A Perfect Couple, 1979.)
* "Kvintet" (Quintet, 1979.)
* "Popaj" (Popeye, 1980.)
* "Zdravlje" (Health, 1982.)
* "Jimmy Dean, vrati se" (Come back to the Five & Dime Jimmy Dean, 1982.)
* Streamers, 1983.
* "Ludi za ljubavlju" (Fool for Love, 1985. prema komadu Sama Shepharda)
* Beyond Therapy, 1987.
* Vincent and Theo, 1990.
* Kansas City, 1996.
* The Gingerbread Man, 1998.
* The Company, 2003.

### Filmovi (kao producent)

* Dobrodošli u Los Angeles (A. Rudolph, 1977.);
* Mačka je vidjela ubojicu (R.Benton, 1977.);
* Sjeti se mog imena (A. Rudolph, 1978.);
* Bogata djeca (R.M. Young, 1979.)

## Vanjske veze

* *Robert Altman* na Internet Movie Databaseu
* Robertaltman.com